लोनिवि को गिफ्ट डीडें भी दे दी, फिर भी नहीं बनी सड़क
बजूरी ग्राम पंचायत के प्रधान सहित गांव के लोगों ने एक हस्ताक्षरनुमा ज्ञापन सौंपा
सिटीरिपोर्टर | हमीरपुर
डीसीसाहब!गांव के लोगों ने सड़क सुविधा के लिए भूमि पीडब्ल्यूडी के नाम कर दी है। उन्होंने गिफ्ट डीडें भी विभाग के नाम कर दी है, लेकिन आज तक ग्रामीणों को सड़क सुविधा नसीब नहीं हो पा रही। यह कहना है बजूरी क्षेत्र के ग्रामीणों का। सोमवार को बजूरी ग्राम पंचायत के प्रधान बलवंत कुमार उपप्रधान मनोज कुमार सहित गांव के लोगों का एक हस्ताक्षर किया मांग पत्र भाजपा नेता अजय शर्मा की अगुवाई में डीसी को सौंपा जिसमें कहा गया है कि गांव बारल बाईपास से वाया दुगनेडी, घिरथेड़ी नाल्टी रोड़ संपर्क मार्ग का निर्माण किया जाना है, लेकिन यह आज तक पूरा नहीं हो पा रहा है।
इस सड़क के पक्का बनने से जहां लोगों को बस सुविधा मिल सकेगी। वहीं करीब 9 गांवों के लोगों को सुविधा मिलनी है। उनका कहना है कि प्रशासन विभाग को शीघ्र दिशा निर्देश जारी करे। प्रधान के अलावा अमर नाथ, राम स्वरूप, राजेश, एसके शर्मा देश राज सहित कई लोगों ने डीसी से मिल कर मांग उठाई, कि प्रशासन संबंधित विभाग से पूछे कि सड़क निर्माण को लेकर इतना समय क्यों लग रहा है। उनका कहना है कि बाईपास वारल से सड़क 2013-14 को पीडब्ल्यूडी ने नावार्ड के लिए प्रेरित किया था, लेकिन आज तक कोई संतोषजनक परिणाम नहीं मिला। लोगों ने डीसी से मांग की है कि इस सड़क के निर्माण के लिए इसी बजट में प्रावधान किया जाए। शर्मा का कहना है कि डीसी के समक्ष मांग को ग्रामीणों ने उठाया है। डीसी ने इस मामले को शीघ्र फाइंड आउट कर हल करने का आश्वासन दिया है।
बारल बाईपास से संपर्क सड़क बनाने की मांग को लेकर डीसी को ज्ञापन सौंपने जाते बजूरी क्षेत्र के लोग।
hin_Deva hin_Deva awa_Deva hin_Deva hin_Deva hin_Deva